khistorydata/jeongjo-sjw-relations huggingface dataset:
정조 13년
尹行任啓曰臣等俱已遞差矣坐直無人右承旨朴鎤左副承旨洪仁浩卽爲牌招入直何如傳曰允
정조 13년
承旨前望單子入之趙衍德李書九落點
정조 13년
傳于趙衍德曰李集斗上疏中上款數件旣有付丙之命而政院尙不擧行萬萬駭然不爲擧行承旨竝遞差
정조 13년
承旨前望單子入之徐郁修兪漢謨落點
정조 13년
傳于朴鎤曰家在城外承旨許遞前望單子入之待下批牌招察任
정조 13년
承旨前望單子入之徐邁修落點
정조 13년
傳于朴鎤曰自再昨夜至于今日擧措萬萬駭然莫重淸禁焉敢乃爾同義禁徐有大爲先出付禁府依昨夜下敎卽爲擧行逐與竄尤異招致都事嚴飭
정조 13년
傳于朴鎤曰出付有命之後尤何敢抗命又或遲滯當濟州牧定配更爲嚴飭
정조 13년
傳于趙衍德曰當該禁府都事汰去
정조 13년
傳于朴鎤曰禁府都事金相儼汰去分揀令該曹他司口傳相換
정조 13년
吏曹禁府都事金相儼掌樂主簿呂駿永相換
정조 13년
傳于朴鎤曰當該都事汰去令該府嚴囚同義禁徐有大姑放使之待令
정조 13년
申耆啓曰今月初八日賞格傳敎中事知守僕朴昌彦木手尹得莘漆匠朴世得大轝邊首金昌麗沙土匠許世雲等有從自願免賤之命而該曹不爲擧行事甚未安當該堂上推考傳敎分付時郞官之親進書名自是故例而該曹郞廳初不來聽傳敎極爲駭然所當重勘而本院請推之外無他可施之罰何以爲之敢稟傳曰堂上推考該郞拿處
정조 13년
申耆啓曰新除授承旨竝牌招以爲推移入直之地何如傳曰允
정조 13년
以搢紳疏傳于朴鎤曰出入猶禁上疏何可捧入乎原疏已付丙以此知悉
정조 13년
以戶曹參議初度呈辭傳于徐邁修曰度支佐貳素稱閑局豈可以行公之稍久遽尋辭單呈辭還給廳坐承旨先捧戶議辭單此可謂擧職乎當該都承旨推考
정조 13년
以禁衛營習陣單子傳于兪漢謨曰近日軍兵頗勞苦習操後日次爲之御營亦依此擧行
정조 13년
徐邁修以兵曹言啓曰五衛將李完基身病猝劇勢難供職呈狀乞遞宿衛輪番之任不可久曠今姑改差何如傳曰允
정조 13년
徐邁修以御營廳言啓曰本廳把摠金峻岳身病甚重勢難察任改差何如傳曰允
정조 13년
徐邁修以濬川司言啓曰本司都廳李喆運外任代以御營廳千摠李懋差下使之察任何如傳曰允
정조 13년
判府事徐命善李福源金熤領議政李在協判府事蔡濟恭右議政金鍾秀等箚曰伏以臣等昨登前席荐被嚴敎有非臣子所敢承聞者蒼黃逬出駢首金吾史官再辱連下勿胥之敎深夜屢瀆義分是懼含恩訟罪雖不得不各歸私次而惶懍震剝達宵繞壁噫臣等之罪臣等自知爲臣不忠誠意淺薄大論之非輟無常輿情之憤鬱如沸此臣等之罪也蒙借方寸之地幸獲感回之便而竟蔑格天之效反承非常之敎此臣等之罪也愚迷妄率犯分失禮咫尺天威命退而不知退此亦臣等之罪也臣等之從前罪辜已不勝誅而目下負犯亦未蒙勘縱荷聖度天大姑從涵貸淸朝刑政之緣臣等壞了非細故也玆敢聯陳短箚粗效自刻之義伏乞聖上亟命攸司議臣等當被之律使朝綱肅而私分安焉取進止答曰省箚具悉卿等之懇粗知敬禮之義相箚之經宿豈不知無於古而此時此擧何可膠守常例卿等諒之更頒傳敎之還收與否惟在卿等擧措之快帖胥命批中還第後還收云云意謂快帖在還第後昨箚今箚一味煩陳到此予豈有他語乎仍傳曰此批答遣史官傳諭
정조 13년
己酉十月十九日辰時上御誠正閣左承旨右副承旨與慶尙監司忠淸兵使入侍時左承旨申耆右副承旨李益運假注書趙台榮記注官白慶楷金鳳顯慶尙監司李祖源忠淸兵使金麟瑞以次進伏訖上以藥房啓辭命耆書傳敎曰政院雖不頒布成命姑不還收還收與否惟在向後朝廷擧措之快帖今日問候之以減下提擧如例爲之大是疎忽此啓辭還給耆等曰日昨有大臣退去後非常之敎當還收云臣等仰認已在還收中矣今承此敎實不勝抑菀矣上曰賓啓姑無快停之論伊日傳敎何可收還乎命祖源進伏下詢職姓名敎曰卿今出外予甚悵然前嶺伯亦善按察之政而近日外邑事多有乖激處云大凡彈壓之方必藉威望然後可以坐鎭故授卿此任矣祖源曰臣聞嶺風漸不如古云以臣齟齬之才恐無以仰副委界之聖意矣上曰朝廷之上必欲去乖激之風況嶺外遐土乎卿其善爲調劑也祖源曰臣敢不思對揚萬一之道而姿本庸愚識又蒙昧早晩僨誤是所難免矣上曰李祉源果有先見之明故特除府使順川之爲府何如云耶祖源曰渠安有先見而臣今出按腴藩弟亦濫叨雄府只切戒懼之忱矣命益運宣諭訖仍命先退命麟瑞進前下詢職姓名敎曰年今幾何麟瑞曰七十一歲矣上曰下去善爲也麟瑞曰謹當竭力奉公矣命耆宣諭訖命退諸臣以次退出
정조 13년
己酉十月十九日巳時上御重熙堂同副承旨與戶曹判書入侍時同副承旨尹行任記事官徐有聞記注官金鳳顯記事官金祖淳行戶曹判書徐有隣以次進伏訖上敎有隣曰今番賞典中無或有見漏者乎有隣曰今番各差備牌將中高龍得則以誌石陪進牌將未免見漏大轝邊首有帖加之命而前面邊首金昌麗蒙恩後面邊首丁福龍則亦爲見漏而關係恩賞不敢擅便敢此仰達矣上曰高龍得賞加丁福龍帖加成給可也出擧條命讀公事書判付訖命退諸臣以次退出
정조 13년
己酉十月十九日申時上御重熙堂同副承旨與戶曹判書入侍時同副承旨尹行任假注書趙台榮記注官金鳳顯記事官金祖淳行戶曹判書徐有隣以次進伏訖上曰下敎已久尙不擧行當該當直都事汰去他都事卽爲待令事分付賤臣承命出傳命書時原任大臣聯名箚子批答又命書傳敎曰觀於大臣箚辭猶復聒聒卿宰以下之以近日事入闕門而不禁則守門將當用軍律兵曹堂郞當竄配以此令大臣以下知悉又命書傳敎曰昨日大臣箚批以省箚具悉矣頒布命書傳敎曰今番浮橋之役船人之效勞無比姑待春幸時更用渠輩酬勞之道不可不念該監兩提擧以此知悉商量措處事分付有隣曰黃腸敬差官當以本曹佐郞李勉齊劃送而浮橋修治之役不可付之生手則有難遠出以永陵令朴澈源今姑相換何如上曰依爲之出擧條上曰惠慶宮進服蔘吉茶依前方製入出榻敎命退諸臣以次退出
정조 13년
行都承旨金頤柱未肅拜行左承旨鄭存中坐直右承旨未差左副承旨李一曾未肅拜右副承旨金樂洙坐同副承旨李昌漢坐直注書徐有聞仕一員未差假注書趙台榮仕直事變假注書韓翼鎭仕
정조 13년
李書九啓曰玉堂備員間視事頉稟之意敢啓傳曰此稟豈可入之乎
정조 13년
申耆啓曰備邊司郞廳來言今日賓廳日次而大臣有故不得來會云矣敢啓傳曰知道
정조 13년
李書九啓曰大司憲掌令一員持平二員未差執義李運彬掌令閔彝顯在外監察茶時之意敢啓傳曰知道
정조 13년
自李書九啓曰判府事鄭存謙徐命善領敦寧洪樂性判府事李福源金熤領議政李在協右議政金鍾秀來詣閤外請對矣傳曰賓啓準請之說是何言也賓啓事若止則非常之敎自當還收何待請對然後還收乎如此則雖十日決無引接之理矣
정조 13년
李書九啓曰諸閣臣來詣閤外請對矣傳曰退去
정조 13년
李書九啓曰諸承旨來詣閤外請對矣傳曰今日忽與大臣請對何也卿等遞差
정조 13년
承旨前望單子入之具㢞權裕柳焵李濟萬呂萬永安廷玹落點止
정조 13년
呂萬永啓曰新除授左承旨權裕時在忠淸道韓山地斯速乘馹上來事下諭何如傳曰許遞
정조 13년
安廷玹啓曰諸閣臣冒萬死更爲請對矣傳曰退去
정조 13년
行判府事鄭存謙徐命善領敦寧洪樂性判府事李福源金熤領議政李在協右議政金鍾秀等伏閤啓曰臣等詣閤求對而未蒙引接奉讀批旨衷情抑塞直欲鑽地以入而不可得也賓啓事之死不敢停止已悉於前後啓箚中殿下若以臣等謂有一分臣節則何忍以此責臣等而乃有此敎臣等之煩冤悶隘姑舍毋論其於宗社何其於國事何非常之敎亟先收還仍許引接臣等俾得以畢陳沬血之籲焉惶恐敢啓答曰如是督迫何也卿等欲使予更爲不欲聞之敎設一層節而已之乎明知其必不聽從如是來聒得無欠誠之歎乎斯速退去宜矣
정조 13년
判府事鄭存謙徐命善領敦寧洪樂性判府事李福源金熤領議政李在協右議政金鍾秀等伏閤再啓曰之論固不可一日少緩非常之敎尤不可晷刻留滯此兩事俱係臣分之決不容已者則批旨中層節之敎固知由於臣等之不忠不誠而亦豈聖上所宜施於臣子者哉此論若有已之之日則宗社從此危矣倫綱從此絶矣臣等雖萬被誅戮決無已之之理惟願聖明亟允前請焉惶恐敢啓答曰以相反之事雙貫竝擧如是煩請卿等以不誠待予予亦豈有顧藉於卿等之心乎須聽口傳下敎宜矣
정조 13년
呂萬永啓曰卽者義禁府都事來言判府事鄭存謙領敦寧洪樂性走伏金吾門外云係是大臣去就敢啓傳曰知道
정조 13년
傳于呂萬永曰聞俄下口傳下敎猶不止所請大官無分義乎然又守閤至於免冠之擧更有何加於此非常之敎乎到此大官猶不暇顧守閤諸大臣一傡罷職
정조 13년
傳于柳焵曰諸閣臣竝令該府拿處
정조 13년
傳于柳焵曰諸承旨竝削職
정조 13년
傳于呂萬永曰守禦使姑勿出代摠戎使兼察
정조 13년
呂萬永啓曰守禦使以摠戎使兼察事命下矣摠戎使金思穆卽爲牌招聽傳敎何如傳曰允
정조 13년
呂萬永啓曰中樞府錄事敦寧府錄事來言判府事鄭存謙領敦寧洪樂性以爲伏閤諸大臣竝皆譴罷臣等義無異同震懔惶隕不敢晏然走伏金吾門外恭俟重勘云矣敢啓傳曰兩大臣所帶職任亦許勉副矣
정조 13년
李濟萬啓曰卽者中樞府錄事來言判府事蔡濟恭以爲病不起動不得與諸大臣同詣閤外而請寢非常之命六字刀割臣之心卽諸大臣之心而諸大臣則皆蒙譴罷臣則獨爲倖免陳箚路阻惶愧尤切寸寸擔舁來伏金吾乞被同罪之典云矣敢啓傳曰再昨因承宣言聞卿所愼之甚篤故朝者只傳諭於兩原任卿處不得竝及矣今又煩請何也卿之樞銜亦爲勉副
정조 13년
傳于安廷鉉曰卿宰之以本事入來者昨有下敎而如有來呈上疏者若踰闕門則守門將當用軍律以此嚴飭
정조 13년
傳于安廷鉉曰當該承傳色令該府嚴囚
정조 13년
傳于呂萬永曰承旨前望單子入之待下批牌招察任
정조 13년
承旨前望單子入之金載順申光履尹㬦李家煥朴長卨落點
정조 13년
申光履啓曰新除授都承旨金載順方在罷職中何以爲之敢稟傳曰敍用
정조 13년
朴長卨啓曰諸承旨有稟達事來詣閤外請對矣傳曰見俄下口傳下敎焉敢請對卽爲退去
정조 13년
朴長卨啓曰諸承旨雖伏承退去之命焦遑悶迫之極冒萬死更爲請對矣傳曰斯速退去
정조 13년
朴長卨啓曰諸承旨伏承斯速退去之下敎益不勝萬萬焦迫更爲冒死請對矣傳曰遞差
정조 13년
傳于朴長卨曰承旨前望單子入之待下批牌招察任
정조 13년
承旨前望單子入之蔡弘履朴天行韓晩裕金履正南鶴聞曺遠振落點
정조 13년
南鶴聞啓曰新除授同副承旨曺遠振時在京畿驪州地斯速乘馹上來事下諭何如傳曰許遞
정조 13년
南鶴聞啓曰諸承旨有稟達事來詣閤外請對矣傳曰卽爲退去
정조 13년
南鶴聞啓曰諸承旨有稟達事更爲求對矣傳曰如是煩聒殆近戱劇卿等爲先下義禁府推考
정조 13년
南鶴聞啓曰諸承旨有下義禁府推考事命下矣依定式遞差傳旨捧入之意敢啓傳曰知道前望單子入之待下批牌招察任
정조 13년
承旨前望單子入之趙尙鎭李祖承洪文泳朴天衡李勉兢尹長烈落點
정조 13년
尹長烈啓曰諸承旨有稟達事來詣閤外請對矣傳曰焉敢若此乎今日政院事萬萬無嚴萬萬不誠不可循例遞改爲先罷職令該府拿問重勘此啓辭勿施豈可嫌其渠輩之難抵無端留窠乎前望單子入之待下批竝卽牌招雖至十百期於止息而後已牌去來各別催促
정조 13년
承旨前望單子入之申益彬柳誼朴宗岳丁範祖李敬一李義綱落點
정조 13년
傳于李義綱曰承旨請對啓辭還下退去之命亦涉屑越命令當信依俄者下敎捧傳旨前單受點人牌招
정조 13년
承旨前望單子入之洪秀輔閔鍾顯李漢一曺允大李命勳李壽咸落點
정조 13년
曺允大啓曰執義李運彬有稟達事來詣閤外請對矣傳曰卽爲退去
정조 13년
曺允大啓曰執義李運彬更爲冒萬死請對矣傳曰遞差
정조 13년
傳于曺允大曰今因新除承宣之每除卽入始聞之稱以封章皆在敦化門外云朝者口傳下敎於大臣者諸臣亦必聞之若有臣分更何敢乃爾原疏旣令兵曹嚴飭守門將取來付丙若不退去則是更欲聞口傳下敎揆以國綱寧有是乎以此嚴飭此後雖闕外近處以本事封章而不禁其來會則闕門以外事當直主之當該當直都事依俄下下敎律論以此嚴飭
정조 13년
承旨前望單子入之金頤柱趙英鎭鄭存中李昌漢金樂洙孟至大落點
정조 13년
傳于金樂洙曰同副承旨孟至大在外代以李一曾更爲頒布
정조 13년
承旨前望單子入之李一曾落點
정조 13년
傳于金樂洙曰今日處分承旨遞差竝以罷職更捧傳旨
정조 13년
傳于金樂洙曰兵曹堂上前望單子入之待下批牌招察任
정조 13년
兵曹堂上前望單子入之參議李師濂參知李夔落點
정조 13년
以金相澤囚單子傳于鄭存中曰放送
정조 13년
記注官白慶楷書啓臣敬奉聖敎馳到果川狐峴地勞問于園所都監堂上行吏曹判書金履素行司直鄭民始行工曹判書李文源等處則以爲至遣史官中路勞問恩數曠絶惶感無地臣等一行無事上來云矣敢啓傳曰知道
정조 13년
鄭存中以尙衣院提調徐有隣言啓曰因承政院啓辭進上墨矇不檢察該道臣及封進官請推事批旨內落點墨之如此不但前所未見封進官指名現告道伯亦宜有罪令該院爲先査問以啓可也事命下矣依下敎發關査問于黃海監司李洪載處則以爲貢獻事體何等至重而進上墨光品劣色渝致有此査問以啓之命不能察飭之罪惶蹙俟勘不知所達進上自監營措備躬自監封封進官指名一款不得擧行云矣海西旣是産墨之地常貢實出執壤之義則致敬致愼事體當然而躬自封進之進上墨光淡白無彩若是之甚比之各邑封進之不察尤屬駭然當該道臣所當施以從重推考之典而旣有査問草記之命上裁何如傳曰允
정조 13년
鄭存中以都摠府言啓曰都摠管崔東岳副摠管鄭存中入直矣鄭存中除拜承旨卽當遞直而都摠管安春君廣陵君烻西淸君煋副摠管嚴思晩崔光璧俱有身病四員未差無以備員入直竝卽牌招以爲推移入直何如傳曰此時何可稱病請牌當該摠管罷職捧納承旨遞差
정조 13년
李昌漢以備邊司言啓曰防兵船中明知其不堪駕海而勒令發送以致敗船之陸續報來委折因傳敎發關査問矣卽見黃海監司李洪載所報則以爲浮橋所用何等關重則爲今日臣子者孰敢不惕意奉行另擇完固之船精抄慣水之卒無或疎虞之意嚴飭發送矣發船未數日有此三隻敗覆之擧戰器雖曰水閫之所管旣敗之後爲其按藩之任者焉敢辭其責況其所敗者乃是先卜定二十二隻之內則豈可以僅堪云云之關爲一半分藉口之計乎營閫之不能檢飭不善擇送其罪惟均云水使李格所報則以爲防兵船三十九隻內新造改槊之最完實者抄擇其二十二隻沙格則以浦邊慣水指路者箇箇別擇別定輕快船次次指路護送矣有此致敗之擧不善檢飭之失在所難免追後分定十隻船則本司關辭及題辭一一謄報巡營隨事往復五隻船已爲上送五隻船則依回題仍爲停發云忠淸水使柳文植所報則以爲本道防兵船中十六隻旣是限滿之船其在審愼之道不敢上送矣自本司有僅堪駕海者盡數上送之關文故發遣褊裨所在十六隻中擇其無慮駕海者六隻修葺上送矣追後船隻發送之後又有無慮駕海者外切勿上送之本司回題而旣是無慮駕海者則題飭辭意自在奉行之中且致敗兩船俱是當初上送新造者而有此相繼致傷莫非不善檢飭之罪云矣敢啓傳曰知道
정조 13년
李昌漢以備邊司言啓曰待令船人土室造給禦寒療饑之資量給與否發遣郞廳摘奸草記事命下矣依下敎發遣本司郞廳柳孝臣使之摘奸則回告內以爲江之此邊則沙場近水之故掘坎生水不得已平地假家如土室樣造成厚覆草芚多鋪空石仍以沙土深埋之以禦風寒江之越邊則素築土室有堗有壁修葺毁傷優給空石使之入處至於禦寒療饑之需此邊待令十一名越邊待令八名合十九名昨日爲始日給一兩錢使之分饋而竝自畿營擧行云矣敢啓傳曰知道
정조 13년
李昌漢以御營廳言啓曰卽者本廳字內光熙門入直部將朴相赫沈有祖手本內今日午時量兵曹軍士朴命德良人金仁喆爲名漢本門南邊曲城近處暗自踰入故二名結縛捉置云聞極驚駭捉來査問次發送將卒則已自兵曹先爲捉去矣莫重都城白晝踰越究厥罪犯萬萬痛惡罪人朴命德金仁喆當自兵曹移送秋曹依律處斷而臣不能檢飭於常時致有此越城之擧不勝惶恐之意敢啓傳曰知道
정조 13년
李昌漢以右邊捕盜廳言啓曰舊園所樹木偸斫罪人池甘川崔柱廈韓雲起趙聖發鄭時山私奴後間等六名自刑曹發配草記批旨內令該捕將各別嚴棍囚禁懲治放送可也事命下矣罪人等嚴棍囚禁已滿十日今姑放送何如傳曰允
정조 13년
以時原任大臣上疏傳于鄭存中曰聞今日口傳下敎猶且尋常聽之至有此疏陳卿等大官也不盡分如此豈可使聞於中外乎卿等縱無顧忌獨不念君臣之大防乎予於近日施措也辭令也日求其駭瞻傾聽之擧孳孳矻矻蚤夜靡遑而卿等之所以應之看作閑漫事爲有國有君有大臣而往古來今孰若目下爻象乎卿等若有眞箇北面之心先撤不欲聞之請次請兩件事傳敎之反汗則予庶有對卿等之顔矣原疏招致錄事還傳自此卿等勉抑承從之前疏箚間次無宣批之理卿等預此知悉
정조 13년
同成均鄭民始疏曰伏以惟天惟祖宗降監我聖上篤至之孝吉地有待園儀利成億萬年無疆之休實基於此伏況聖上復攀前和親襄大禮夬伸恔心之誠少慰窮天之痛擧國臣民愴幸交切臣猥忝敦匠之列終始祗役區區下情尤倍于人第當賞典之普加亦參恩資之濫升驚惶震惕如不自容噫臣受恩罔極報答無階或値事役則筋力奔奏以圖萬一之效卽臣之所自願自期本不敢徼恩望賞而至於今番聖孝攸感匠夫效力如臣者不過監董而已初無勞勩可紀而混被恩賞不但私心之萬萬惶蹙實有乖於愛惜嚬笑之意抑臣過蒙拂拭屢遭寵擢通籍未滿二紀年齒未及五旬冥升不已衮到卿列過福之災理所必至惟幸數年以來猥陳自靖之義特荷曲副之恩退處閑散以保餘年今又加之以一品之秩此殆臣命卒之秋以我聖明前後曲庇之念亦豈不惻然垂憫也哉玆敢略控衷懇仰瀆崇嚴伏乞聖慈亟命收還臣新授資秩以安賤分千萬幸甚臣無任屛營祈懇之至答曰省疏具悉以卿之勞只加例資尙以爲賞不稱勞卿其勿辭行公
정조 13년
吏曹判書金履素疏曰伏以皇天垂佑吉地有待園寢改卜大禮克襄億萬年無疆之休實基於斯臣民愴忭大小同情況臣職忝敦匠獲覩終始悲慕攢祝一倍交切第伏念我聖上誠孝出天疚瘁積月拚和之際哀戚任情封隧之日號擗踰節榮衛屢愆添損必多區區焦慮曷有其極此際伏見都監賞典之下臣名亦在其中進階爲崇政大夫者臣祗奉恩命驚悚隕越誠不知所以自措也噫臣以無似之賤品偏蒙不世之殊眷前後揚歷罔非踰分恩深河海報蔑絲毫區區所自勉惟在於筋力奔走隨事殫竭而適會事役重大義不敢辭隨衆備員率得告竣何莫非聖孝之攸格王靈之所暨而獲免大戾已是厚幸猥沾恩賞夫豈始料況此一品峻秩何等崇顯而罔功冥升僥濫至此過福之災猶屬私憂誤恩之加有褻公器玆暴至懇仰瀆崇聽惟願亟賜收還以安賤分焉至若天官長席以臣私義微執實有所不敢頃刻冒據在前此一二承膺雖緣事會之滚急而輒蒙體諒之恩私庶幾從玆以往上賴天慈之曲保永謝睢盱之場卒被生成之澤今玆除名又何爲而及於臣身也噫銓地一步在臣鐵限性且愚迷觸事生疣雖以向者大僚請推之擧觀之其動輒做錯推此可知況臣之情事處地不比他人左右窒礙東西牽掣之狀固已爲聖鑑之俯燭而同朝之共諒如使臣苟有一分可堪之勢則生死向前夷險不避卽是臣素心耳豈敢一直控辭有若飾辭例讓者然哉輦路肅命縱出副急夤緣蹲冒斷無是理不得不披瀝肝血復伸號籲伏乞天地父母諒臣褊滯之性察臣苦切之情亟許鐫遞臣職名仍勘臣違慢瀆撓之罪以肅朝綱不勝幸甚無任屛營之至答曰省疏具悉今番卿等敦匠之勞古豈有是卿其勿辭行公
정조 13년
行都承旨金頤柱病行左承旨鄭存中坐直右承旨未差左副承旨李一曾坐右副承旨金樂洙坐直同副承旨未差注書徐有聞仕一員未差假注書趙台榮仕直事變假注書韓翼鎭仕
정조 13년
藥房提調徐有隣左副承旨李一曾啓曰伏未審日間聖體調攝若何寢睡水剌之節何如膈間往來之候亦何如屢日闕候連夜酬應之餘湯劑之更爲議定一時爲急臣等率諸御醫入診詳察聖候爲宜臣等不任區區憂慮敢來問安竝此仰稟答曰知道積月勞瘁之餘酬應旣多失睡連日今日以後可以穩攝至於議藥此時引接爲難明日入侍可也
정조 13년
金樂洙啓曰來二十五日朝參日次而國忌齋戒相値頉稟之意敢啓傳曰知道
정조 13년
鄭存中啓曰輪對官來待矣敢啓傳曰後日次來待
정조 13년
金樂洙啓曰大司憲執義掌令一員持平一員未差掌令閔彝顯持平李尙友在外監察茶時之意敢啓傳曰知道
정조 13년
金樂洙以都摠府言啓曰今日入直內三廳武兼禁軍及軍兵等中日習射請出標信傳曰知道
정조 13년
金樂洙啓曰禁衛營將官來言今日本營軍兵日次私習云矣敢啓傳曰知道
정조 13년
金樂洙啓曰御營廳將官來言今日本廳軍兵日次私習云矣敢啓傳曰知道
정조 13년
兵曹以洪和輔爲御營中軍
정조 13년
傳于金樂洙曰騎馬三匹立之宣傳官三員待命
정조 13년
傳于鄭存中曰宣傳官柳春源令兵曹決棍十度後汰去永宗鎭充軍其代令該曹口傳差出
정조 13년
兵曹口傳政事以李尙德爲宣傳官
정조 13년
金樂洙啓曰死罪臣徐命善洪樂性李福源金熤李在協金鍾秀以爲專爲視事勿稟藥院權減之急於請寢來伏闕外席藁俟命云矣敢啓傳曰達夜終朝之後今始見政院啓辭旣曰專爲傳敎之請寢云爾則本事之快帖可以知之以近日大臣擧措止於罷職猶失於太緩而目下急務無出靜而鎭之況知其快帖則還收一款豈可一刻靳持以致國綱臣分之任其虧壞乎視事及藥院事更頒傳敎卽爲還收中外以此知悉許多錯誤姑捨是欲先整頓朝象時原任大臣處分傳敎竝姑勿施可也
정조 13년
傳于金樂洙曰大臣處分傳敎旣命勿施職是大官豈可以大臣蔑分之擧予亦從而效之不念敬禮之義乎命召及密符遣史官傳授仍以安心還第之意傳諭于時原任諸大臣
정조 13년
傳于金樂洙曰卿宰旣皆退去則本事快帖門禁之許久爲之亦關國體今後依例出入事分付兵曹
정조 13년
以金致和囚單子傳于鄭存中曰分揀放送
정조 13년
以禁府都囚徒傳于金樂洙曰李英孝成肯柱放
정조 13년
以全羅監司狀啓三營門價布差員革罷其外差使員區別後錄馳啓令廟堂稟旨分付事傳于鄭存中曰依狀請施行事回諭
정조 13년
鄭存中以宗簿寺官員以提調意啓曰璿源譜略御牒改張本今已刊印矣進上日字令日官推擇則今月二十二日辰時爲吉云以此日時本事堂上郞廳書寫官具儀仗陪進仁政殿與承旨請承傳色請出改張以入而奉謨堂奉安國朝御牒改張書本及奎章閣奉安璿源譜略改張印本一體同爲陪進自內閣稟旨改粧五處璿源奉安件改張印本自本寺次第擧行頒賜件亦爲依例收聚改張還給之意敢啓傳曰知道
정조 13년
金樂洙以兵曹言啓曰依下敎宣傳官柳春源決棍十度永宗鎭充軍出付畿營當日押送之意敢啓傳曰知道
정조 13년
金樂洙以兵曹言啓曰依下敎承政院書吏姜錫九都使令崔大得等各決棍五度之意敢啓傳曰知道
정조 13년
金樂洙以兵曹言啓曰依下敎承政院行首書吏朴性裕決棍次本曹拘留行首使令李喜得決棍五度之意敢啓傳曰知道
정조 13년
金樂洙以兵曹都摠府言啓曰臣等來詣中日廳內三廳武兼禁軍及各樣軍兵等纔已畢試而至於砲放放未及半雨勢如此不得試取之意敢啓傳曰知道
정조 13년
十九行刀割以死罪臣鄭存謙徐命善洪樂性李福源金熤李在協金鍾秀聯名上疏傳于金樂洙曰捧納承旨遞差使錄事還傳
정조 13년
行都承旨金頤柱病行左承旨鄭存中坐右承旨趙衍德坐直左副承旨申耆坐直右副承旨李一曾坐同副承旨金樂洙坐注書徐有聞仕一員未差假注書趙台榮仕直事變假注書韓翼鎭仕
정조 13년
藥房提調徐有隣左副承旨李一曾啓曰伏未審夜間聖體調攝若何寢睡水剌之節何如膈間往來之候亦何如臣等率諸御醫趁早入診詳察聖候議定當進湯劑爲宜臣等不任區區憂慮敢來問安竝此仰稟答曰知道
정조 13년
申耆啓曰大司憲執義掌令一員持平一員未差掌令閔彝顯持平李尙友在外監察茶時之意敢啓傳曰知道
정조 13년
傳于鄭存中曰左承旨入侍
정조 13년
承旨前望單子入之趙衍德申耆落點
정조 13년
鄭存中啓曰新除授右承旨趙衍德左副承旨申耆卽爲牌招何如傳曰允
정조 13년
傳于李一曾曰右承旨入侍
정조 13년
摠管前望單子入之西春君熠黃仁點柳鎭恒李灃李漢泰白東俊李源李聖師洪和輔落點
정조 13년
申耆啓曰再昨日訓鍊院南小營分所觀武才殿試時兩司當爲進參而掌令閔彝顯持平李尙友大司諫李鼎揆司諫趙錫穆獻納姜垣俱在外未差之代政官牌招開政差出待下批仍卽牌招以爲推移進參之地何如傳曰雖於明日開政差出先進去後謝恩則足以及之此啓辭置之明日出牌
정조 13년
以領議政初度呈辭傳于金樂洙曰卿何尋單已以不捨二字及於日前箚批今何可多誥卿須亟撤呈告卽起視事事遣史官傳諭
정조 13년
以四學儒生沈鈁等上疏傳于金樂洙曰原疏已令付丙疏頭停擧
정조 13년
李一曾以承文院官員以都提調意啓曰北京交易咨文纔已出來矣回咨依例撰出正書安寶後定禁軍騎撥下送于使行所到處使之同爲齎去何如傳曰允
정조 13년
判府事金熤箚曰伏以臣向陳辭賞之懇未蒙反汗之恩罔功濫受尙切惶恧不意日昨以外都監敦匠之勞又有面給馬之命臣之驚悚靡措視前尤一倍矣藉使臣實有勞勩於摠護之任卽其職耳無足可賞況猥叨備員之列又非卒事之地則一之已濫其可再乎至於一人無得疊受卽賞典中典例也都監雖有京外之異名摠獲卽是一人豈可以兩都監之賞賚疊施於一人之身也哉恩賞不可濫也典例不可踰也不但臣私分之惶蹙朝家愼賞之道亦不宜若是之屑越也玆敢不避瀆擾略陳衷懇伏乞亟賜財察收還誤恩以重賞典以安私分千萬大幸取進止答曰省箚具悉卿懇過矣過矣卿須安心勿辭仍傳曰此批答遣史官傳諭
정조 13년
右議政金鍾秀箚曰伏以臣昨於席藁闕門之中伏聞日前非常之敎幸蒙收還震盪焦隘之餘萬萬欣忭而繼有臣等處分勿施之敎惶感之極雖不得不祗受命召而積罪未勘薄譴旋宥私心之兢蹙且毋論已刑政之顚到非細故也伏況傳敎中本事快帖一款有不勝悶懼者噫國人萬口一談之大論實係天經民彝之不容已者則假令臣等怵迫劻勷欲爲迎合之計國人之口其可遏乎臣旣明知其不快帖而乃以快帖蒙恩宥則名實之不相應正先正所謂宥不如拘者也且臣母重病餘症一向凜綴食飮之阻却視前益甚雖欲抑情赴公其勢末由伏乞聖明亟命遞臣相職勘臣罪犯使公私兩幸焉取進止答曰省箚具悉卿懇豈曰怵迫乎劻勷乎迎合乎有君臣之大義則亦豈可一日停視事罷藥院乎卿須安心將護俟間造朝仍傳曰此批答遣史官傳諭于右議政
정조 13년
判府事蔡濟恭疏曰伏以十三行刀割此際申驥顯之疏十一字刀割腸有不能自掩國勢雖曰孤危人心雖曰陷溺亦豈料此等叵測之計出於侍從之列也哉雖然驥顯特一庸騃微末耳顧不足汚臣筆頭而竊觀近日可憂之機切憤之端實有十倍百倍於驥顯者噫彼李在簡眷遇何如品秩何如而只知死黨於偉賊不欲乃心於國家往在丙午假托病故賓啓而不參焉庭籲而不參焉設疏而又不參焉執跡觀心路人皆知幸蒙天恩得以再生而其心不悛其習猶舊至於今日又復假托一不參賓廳之啓一不赴搢紳之疏依然是丙午樣子不識渠有何所恃而然耶見今公議如沸必欲窮覈而斯得者無出於驥顯之窩窟而如在簡之醞釀排布明若觀火者若不明辨而痛勘之則臣恐凶醜窩窟無可破之期思之及此寧不凜然伏乞聖上亟命攸司嚴鞫在簡快施邦憲使人心底定奸崩永折焉臣無任涕泣屛營之至答曰省疏具悉卿懇上款所陳事意謂昨日以後事端快帖卿又有此意外之擧是豈所望於卿不勝慨咄相箚雖曰體重有不暇顧數行句語不得已手自抹下矣附陳重臣李在簡嚴鞫之請疾病之來人所不免豈可以此爲罪至於某事某事寧有是也非忽敬大臣之意有難從施矣卿須勿辭調理仍傳曰此批答遣史官傳諭
정조 13년
己酉十月二十二日辰時上御誠正閣藥房入診左承旨同爲入侍時提調徐有隣右副承旨李一曾記事官徐有聞記注官趙慶遠金鳳顯待敎金祖淳行左承旨鄭存中假注書趙台榮醫官李春敷金光國李翊臣卞觀海以次進伏訖有隣曰夜間聖體若何上曰一樣矣有隣曰王大妃殿氣候若何上曰外氣尙未復常實爲悶迫矣有隣曰惠慶宮氣候若何上曰一樣矣有隣曰湯劑之停進已至多日令醫官診候議定區區之望也上曰慈殿外氣欠和之中湯劑尙不進御予於此時豈可服藥乎慈殿湯劑積誠勸進之後予可以服藥矣有隣曰慈殿湯劑之議定一時爲急臣愚死罪竊以爲先講進御之道繼議當進之劑不勝萬幸矣上曰慈殿外氣旣未差復此時蔘料恐難進御第令醫官議定和解之劑好矣予當務積誠意期於挽回矣有隣曰以殿下出天之孝何靳於一承烈之用法而貽憂慈聖致有却湯之擧乎區區下情不能無憾於天地之大也伏乞聖明亟加三思特允群請以慰慈聖以洩輿憤焉上曰予之誠孝未能孚格湯劑尙不進御極爲悚悶而第尹承烈事毫無可罪之端向於筵中亦有所屢屢下敎者卿等何不諒此苦心乎仍敎有隣曰問于諸醫議定外氣和解之劑好矣有隣請令醫官進前議藥上可之翊臣等書進湯劑方文有隣讀奏訖上曰王大妃殿進御吉更茶限三貼製入出榻敎有隣曰王大妃殿湯劑今將製入矣進御湯劑亦當議定矣上曰別無形見之症何必議藥乎心和則氣和云者自是格言然則使予心和而氣和者豈非卿等之責乎何必議藥爲也敎存中曰予嘗知卿之老熟而再昨日處事可謂得中良用嘉乃存中曰爲今日北面於殿下者孰不沬血飮泣力請討賊而臣獨瀆撓是懼遽爾退院義分虧矣豈勝惶蹙第臣愚意竊以爲大臣之批亦有所不忍聞之敎未有允兪之音則承宣之守閤煩聒徒歸文具而已且連日酬應之餘侵夜煩浼有所不安徑先退處而不職之罪臣固自知矣上曰再昨日大臣旣請對則承宣之隨而詣閤容或無怪故止於遞差而其後承宣迭相請對猶恐或後一啓再啓竟日煩聒寧有如許道理乎卿之獨主所見者可見誠實底本意何自引之太過也二行刀割存中曰近日所下傳敎極其非常有非臣子所敢承聞而至於大臣處分還收時傳敎中蔑分二字終欠敬大臣之意特爲反汗以示日月之更亦恐合宜敢此仰達矣上曰處分旣還收之後辭敎之如此果欠敬禮卿言甚得體依爲之出擧條敎一曾曰承旨親年今爲幾何一曾曰八十五歲矣上曰承旨情勢有難遠離仕宦矣得除附近守令以便榮養則似好矣洪川最近邑何處耶一曾曰臣之所居最近邑與春川爲八十里矣上敎存中曰春川亦當滿瓜後日政作窠以此承旨差送事分付仍命退諸臣以次退出
정조 13년
己酉十月二十二日巳時上御重熙堂左副承旨入侍時左副承旨申耆假注書趙台榮記注官趙慶遠金鳳顯以次進伏訖上命書傳敎曰今番靈駕陪從將士試取之以觀武才稱號者欲設儒生對擧一以示所重一以爲廣惠豈可比之於常時觀武才之咸聚各營武士排日較藝張樂饋饌乎以是只欲於正日親臨試士兼試略干射技然則命官殿試前期設場然後可以及期以二十四日設場分兩所試所以此分付又命書傳敎曰訓鍊院試所命官戶曹判書徐有隣進去承旨左副承旨進去南小營試所命官禮曹判書鄭昌順進去承旨假承旨李書九進去敎耆曰進去試所後各別察飭可也命退承史以次退出
정조 13년
行都承旨金頤柱病左承旨朴鎤坐直右承旨趙英鎭坐直左副承旨李益運坐右副承旨朴聖泰坐同副承旨未差注書徐有聞仕一員未差假注書趙台榮仕直事變假注書韓翼鎭仕
정조 13년
藥房提調徐有隣副提調鄭存中啓曰伏未審夜間聖體調攝若何寢睡水剌之節何如膈間往來之候亦何如昨日幸蒙召接之命而診候議藥俱未得請榮衛之受損今幾月矣湯劑之停止亦幾日矣焦迫之忱去而益切今日臣等率諸御醫趁早入診詳察聖候議定當進湯劑爲宜臣等不任區區憂慮敢來問安竝此仰稟答曰知道別無議藥之症何必請診乎
정조 13년
以領議政李在協再度呈辭傳于鄭存中曰不允批答
정조 13년
兵曹口傳政事副司果金履翼金載翼
정조 13년
傳于金樂洙曰右副承旨許遞
정조 13년
傳于金樂洙曰同副承旨入侍
정조 13년
以館學儒生尹行進等上疏傳于金樂洙曰原疏已令付丙疏頭停擧捧納承旨遞差
정조 13년
以左承旨鄭存中等聯名上疏傳于申耆曰遞差還給
정조 13년
申耆啓曰玉堂上下番俱空已至多日事甚未安今日政新除授玉堂待下批牌招以爲推移入直之地何如傳曰允
정조 13년
有政吏批判書金履素參判金光點進參議未差同副承旨金樂洙進啓曰厚陵令申文顯呈狀內矣身素患風痺之症越添於換節之時委頓床席末由供職云今姑改差何如傳曰允以朴聖泰李益運朴鎤爲承旨鄭好仁爲大司憲宋銓爲執義徐配修爲掌令權儐爲持平宋俊載張至冕爲正言鄭福煥李祉永爲校理李冕膺申馥爲副校理申獻朝李錫夏爲修撰沈興永李東稷爲副修撰洪秉纘爲戶曹參判李秉鼎爲禮曹參判李重馥爲兵曹參判李時秀爲大司成鄭民始爲判義禁兪彦鉉爲同義禁洪檍爲右尹李魯在爲童蒙敎官李長演爲典獄參奉李一曾爲春川府使朴崙壽爲兵曹佐郞金龍浩爲崇靈殿參奉兼喬桐府使單南憲喆戶曹佐郞李勉齊永陵令朴澈源相換書題單李命祐前郡守曺允亨今加通政加資事承傳
정조 13년
再政以李時秀爲司譯提調朴彝源爲厚陵令趙斗鉉爲禁府都事朴宗福爲獻陵參奉
정조 13년
兵批判書尹塾病參判李重馥未肅拜參議李夔病參知李師濂入直進左副承旨申耆進同知單曺懿秀僉知三單尹聖佐李泰協李顯昌副護軍李運彬兪漢人副司直李得臣徐鼎修趙宗鉉洪秀輔閔鍾顯權裕朴鎤趙英鎭李書九洪仁浩李益運李漢一李命勳徐郁修兪漢模李一曾尹行任李壽咸李昌漢徐邁修延東憲徐配修李羲觀柳文養副司果李貞運李敬心副司正金羲淳
정조 13년
傳于朴聖泰曰坐直承旨入侍
정조 13년
趙英鎭啓曰右議政金鍾秀刑曹判書沈頤之有稟達事來詣請對矣傳曰因史官回奏雖知其因他事請對俄下傳敎及史官傳諭已備言之明知其快帖然後當引接亦當進夕飯口傳傳諭旣設言豈可欺卿等乎方對飯以竢指一回奏去來萬一遲滯當該傳諭史官當嚴處不飭之承宣亦然以此知悉
정조 13년
傳于趙英鎭曰今聞傳諭史官言以大論更勿爲之回奏又以庭請欲爲之亦以收令回奏待知委各司然後引接此意更爲傳諭
정조 13년
傳于趙英鎭曰所請止息卽爲分付各司云請對旣知其他事請對右議政與刑曹判書入侍
정조 13년
兵曹口傳政事副司直申耆
정조 13년
以行副司直李義行上疏傳于朴鎤曰全篇首尾橫決其中移怒二字伊時兩大臣則以仰逼或不安之意敷奏而予果擇其言而更謂大臣曰仰逼與不安云云近於移怒之云乎仍以移怒二字呼寫於批答自下擧條之追後書入亦依批答下語在大臣此豈有毫分如何之端乎此蓋近日乘機敲撼之計李義行亟施削職之典
정조 13년
領議政李在協再度呈辭不允批答王若曰敷心之諭已宣予非徒循乎舊例引疾之章繼上卿胡至煩於再辭復此諄諄毋或邁邁惟卿重厚天賦忠孝家傳端委巖廊惟素履一節夷險彌綸邦國伊英猷兩劑辛甘自先朝而優遊卿班外內之歷試已久逮寡躬而延登揆路終始之倚毗也深不幸國事之難言以致鼎席之求退箚啓嚴義理之別卿實出於血忱絲綸欠敬禮之規予或爲之追悔然念朝象泮渙之歎是豈元輔辭巽之時寢園之大禮纔經久矣機務之多滯台垣之列躔未備疇與艱虞之共貞去就之際不輕何必以疾病爲說公私之分逈異莫曰有情勢可言須回若浼之心勉副如渴之意於戱大官無潔身之義豈云臣退可三古人重鞠躬之誠宜體予言不再更毋困我決不捨卿所辭宜不允故玆敎示想宜知悉
정조 13년
判府事蔡濟恭箚曰伏以臣卽伏見李義行疏本以臣向日擧條中移怒二字盛加非斥旨意深緊臣不勝驚悚之至臣之伊日所奏不過言外間之不知事由者或謂之以移怒云爾則此不過假說之辭其非謂聖上有眞箇可移之怒者擧條在自可覆也況聖批明說伊時事實無復餘蘊臣不敢更事煩縷而第念臣名忝大官言行無素以尋常奏語見疑如此中心慙痛措躬無所伏乞亟降威罰以謝人言以安微分焉臣之昨日一疏妄自附於斷斷忠赤而上款數行句語至以御筆抹下臣之沬血之言無此數句則譬之於人形殼雖具精爽都失豈曰人乎哉人旣然文何獨不然夫文言之形也言心之宣也今殿下於文旣抹之則心之不能見孚於上可以仰揣心不孚而藉手事君臣未之聞也伏願聖上勿以人廢言亟行懲討以幸宗社焉至於李在簡事臣豈有私怒而然乎臣受恩如天報答無階只有一心耿然憂國以是之故見盡心於王室者則愛之如親兄弟見不忠於國家者則嫉之如私仇讎今之惟利是趨忘君背國者以臣之見無在簡若者也疾病之來雖曰人所難免其病也巧發於丙午懲討之時其所復發必在於今年懲討之時者此何故也設令眞病不能擔舁赴闕外擔舁赴疏廳抑何故也至於指揮驥顯粧出凶疏以爲顧瞻之計者直以其平日行事推之決知其昭不可掩矣蓋其持身千億變化近歲以來綢繆於宇偉死生於宇偉宇偉之所顧瞻在簡與之同宇偉之所排布在簡亦與之同腸肚相連異體一身及夫宇偉逆節畢路之後猶且顧戀抱持抵死不捨者宇偉雖敗排布猶自在故也以此觀之驥顯窩窟非渠而誰也嗚呼我殿下御極以來奸細屛息化理淸明而如在簡者自速滔天之罪實多滋蔓之憂臣雖巽懦決不欲竝立朝端玆敢不避煩瀆復申前言惟聖明無少持難快施邦憲使亂流知懼焉取進止答曰省箚具悉卿懇李義行疏語不須追提予之所言卿勿替當宜付之一哂李在簡事今箚臚列轉入一節際又有右相筵奏大抵此重臣前後恩造果何如則毋論有情無情以此人有此事實非意慮之所到其在敬大臣之義爲一重臣亦豈可一味牢拒乎已有下敎於右相擧條批答矣卿須安心調理仍傳曰此批答遣史官傳諭蔡判府事
정조 13년
己酉十月二十三日辰時上御誠正閣軍士房承旨同副承旨入侍時左副承旨申耆同副承旨金樂洙假注書趙台榮記注官白慶楷金鳳顯以次進伏訖上命樂洙讀奏公事命耆曰明日試所承旨趁早進去假承旨李書九除下直直爲進去事分付上曰未修史兵曹郞廳改差今日政差出出榻敎命退承史以次退出
정조 13년
己酉十月二十三日申時上御誠正閣右議政與刑曹判書入侍時左副承旨申耆假注書趙台榮記注官白慶楷金鳳顯右議政金鍾秀刑曹判書沈頤之以次進伏訖鍾秀曰日間聖體若何上曰朝象妥帖則予之所愼自可勿藥矣鍾秀曰邇來悲疚旣多近日煩惱又劇調攝諸節安得平穩而又況湯劑許久停止下情焦遑不可勝言伏願深軫保嗇之方頻接藥院之臣診候議藥無或少緩宜矣鍾秀曰王大妃殿氣候若何上曰外氣尙未快減方切焦悶而湯劑又不進御尤切悶迫矣鍾秀曰以朝紙所出觀之旣無煎入之敎仰認尙不爲進御矣湯劑停止今已許久外氣諸節尙未復常誠萬萬焦迫矣鍾秀曰惠慶宮氣候若何上曰一樣矣鍾秀曰大論方張而伏承俄者下敎有不敢仰達而卽聞秋判言尤不勝萬萬痛駭先令秋判仰陳事實宜矣上曰唯頤之曰近聞驥顯凶疏之後有驥顯論相之說故自臣曹卽發譏捕至十餘日而昨朝始爲捉得於前承旨兪漢謨家厥漢卽崔弘遂爲名人而本是緇徒弟子以論相行世閭閻之間無不遍行而申文顯韓大裕家最多留連臣亦向者霎見其面矣昨今連爲推問則凶言狼藉端緖已露此非臣曹所可推問者故玆敢請對不可不亟令王府設鞫嚴問矣上曰所謂凶言何辭也鍾秀曰聞渠所供則方今國勢孤危故殿下有向來之擧而大臣禁堂擅爲還配云云今以我國臣子敢爲七八字刀割臣等自聞此語不覺骨顫而膽掉矣上曰此外無他所供乎鍾秀曰陰凶情節雖未盡覈此外安知無加於此之凶言乎頤之曰驥賊論相時又有參聞者四五人竝爲拿覈宜矣上曰如欲拿鞫曾於驥顯旣不問之今於了了諸人始乃問之乎鍾秀曰參聞諸人若一問則五六字刀割庶可得矣殿下何如是靳持乎頤之曰聞驥賊寫疏時有人來到則驥顯曰待叔久矣今幸適來未瑩句折必爲刪改云云其綢繆醞釀綻露無餘矣上曰蓋其疏語以渠知覺決無製出之理矣鍾秀曰至於刑法政令句語尤爲凶慘矣上曰此句語指意人孰不知乎鍾秀曰凶言情節不可不一番拿鞫矣上曰驥顯之初不盤問卿等豈不默諒上逼所重雖已痛駭今若問之而又有加於此之凶言是不難處乎且四字直與凶言容有間焉矣鍾秀曰顧今賊勢之鴟張凶謀之醞釀已無可言何可一味靳許當鞫而不鞫耶今若抛置則上逼之慮安知不復加於前日乎上曰上逼前已極矣更何爲慮今若覈問而無所注處則何惜一驥顯而切姻之言亦已聞之其間情節庶可料度矣大抵宇鎭之竄逐也卽見他日二字之供以有處分今何必更問驥顯乎鍾秀曰盤問驥顯洞知情節然後雖以不忍聞之敎箝制臣等復如前日窮覆一節不可靳惜矣上曰未顯之前猶可掩覆旣彰之後事難掩覆予所不鞫者豈無所以也一行刀割上曰此則有異矣上曰驥顯窩窟果指誰某也鍾秀曰見原任疏箚則卽李在簡矣上曰此人寧有是理求之天理實是常情之外矣予於近年以來眷遇何如恩造何如則寧有是理乎鍾秀曰此則有不然者曾於夏賊有何眷遇之未隆恩造之未盡而然耶上曰此人之如許委折殊甚莫曉尙於爲惜時偉而不變之故耶鍾秀曰非但偉賊之血黨安知不偉賊之窩窟乎上曰今若處分則世道也人心也庶可有益耶鍾秀曰大臣旣以窩窟質言則待大臣之道亦宜允從且非但大臣之言國論喧藉亦已久矣豈可掩覆乎以此以彼不可不先施屛裔之典以整世人矣上曰若允許則人皆以得生路乎鍾秀曰今若屛裔則非但世人有可生之道安知非渠之得生之路耶上曰其家卽勳業世家今若處分其家恐致傷害是豈不難處乎予於重臣處用金石可透之道眷遇日以隆盛矣蔡判府疏箚連日以出不可不明示好惡俾一世朝士俱爲醒覺矣鍾秀曰李在簡丙午冬不參賓啓庭籲爲國人所疑久矣托以中風乘轎到闕外與偉賊同其行止之狀有口皆傳及夫慈殿上號之時亦終始不參班而度支之除則不日出肅其蹤跡之殊常益增國人之疑矣今番賓啓縉疏之時則竝與乘轎到闕外而不爲云國論之藉藉無復餘地矣果然原任大臣之逐日箚疏出而直以爲驥顯之窩窟蓋以在簡之爲宇偉血黨一世所知驥顯之凶謀逆圖與宇偉如印一板故也而大臣之斷以窩窟亦必有聞見之可證者矣噫嘻在簡之受恩何如致位何如而況於丙午以後公議之峻發也渠豈有得保首領之理而曲加庇覆任用逾加莫非殿下再造之恩德則渠雖狠毒苟有人心宜其知感知懼少思改心易慮之道而舊習之不悛愈往愈甚至於今番事而極矣跡其前後所爲有若辦得樹立者然當此國勢岌嶪人心汹懼之日不可不早施典章以一民志臣以爲行司直李在簡爲先絶島荐棘宜矣上曰予於此重臣前此辭敎往往有太迫切之時一則爲其人一則念其家伊後遭罹之罔測曲庇而拯活僅幸爲無故人矣奈又今番兩大臣之聲討非比尋常曰無是也則非待大臣也大抵以若恩造有若事端而一味牽補不已其人其家姑無論半世之淟涊又姑無論甚非近日所以辛勤焦熬期於無事而後已之本意當斷不斷此等處政合存戒依爲之加棘則似遽然施以絶島定配之典可也出擧條上曰今此處分蓋出於有所不忍之義小傷害世人之慮大故耳卿等亦當諦悉而其四寸與重臣有異矣鍾秀曰規模雖或少異其偏論之峻激已自其祖尙爲傳襲矣上曰今於領相事勉出與不勉出俱甚難處矣日前不允批答製進也有忠孝等句語如有眞箇忠孝豈無敎導其四寸之道乎一邊有用法之論一邊有忠孝之語此皆黨私也今欲無傷人之慮亦不下不允批旨矣鍾秀曰宋翼魯卽蟣蝨之賤雖不足汚口而李集斗旣已論列則必當詳知其脈絡而然卽施屛裔之典宜矣上曰此不足深誅更當下敎矣鍾秀曰李謙彬向疏中脩短在天之說何敢發諸口者耶已不勝痛惋而在昔辛巳年仁顯王后昇遐之後鳳徵以痰腫二字書之章奏終有臺啓之峻發今此謙彬與鳳徵無異矣上曰鳳徵書自渠心謙彬聽人措嗾豈無異同乎鍾秀曰原其用意少無異同而用法然後製給者可以懲戢矣至於時俊以偉賊之兄非但坐罪而已外他有罔赦之罪亟降屛裔之典斷不可已矣上曰今何可猝用屛裔乎今此在簡之處分出於拔例非畏驥顯之出也又非畏窩窟之言也今爲用法然後宜無骨肉之變起可期世家之全保此予斷斷之苦心雖或有如何之論決不暇顧矣鍾秀曰近日所下非常之敎無非臣子所可頃刻承聞者而俄下傳敎尤非臣等所可奉承者竝爲還收是所望也上曰當俟快帖將爲收還矣顧今朝象姑無妥帖之望邇來非常之擧予豈樂爲而爲之哉決無以干戚之舞可以制治故不得已爲此過擧卿等毋更使予復有此等之擧可也鍾秀曰今此曹囚端緖旣露法官自當私究而關係至重事面如何卽令設鞫宜矣上曰如渠蟣蝨何足設鞫仍爲定配無妨矣頤之曰關係旣重端緖已綻何可遽議發配乎上曰然則姑爲囚置可也命書判府事箚批訖命退諸臣以次退出
정조 13년
行都承旨金頤柱病左承旨未差右承旨未差左副承旨李益運坐直右副承旨朴聖泰坐直同副承旨未差注書徐有聞仕一員未差假注書趙台榮仕直事變假注書韓翼鎭仕
정조 13년
藥房提調徐有隣左副承旨李益運啓曰伏未審夜間聖體調攝若何寢睡水剌之節何如膈間往來之候亦何如昨日三次之啓未蒙召接之命退而紆鬱繼而惶恧目今悠悠萬事孰有大於保嗇聖躬而診候之不許湯劑之不進不知爲幾箇日矣職在保護之任者尤豈不萬萬焦迫乎今日特許臣等率諸御醫趁早入診詳察聖候議定當進湯劑爲宜臣等不任區區憂慮敢來問安竝此仰稟答曰知道無可議藥之症豈必議藥乎卽爲進去試所此後不緊口啓更勿爲之雖爲之切勿捧入事該房知悉
정조 13년
朴聖泰啓曰明日再明日國忌齋戒正日視事頉稟之意敢啓傳曰知道
정조 13년
李益運以都摠府言啓曰今日入直內三廳武兼禁軍及軍兵等中日習射請出標信傳曰知道
정조 13년
李益運以都摠府言啓曰副摠管李源以禁衛中軍軍兵等中日試放事南別營晝仕出去之意敢啓傳曰知道
정조 13년
李益運啓曰禁衛營將官來言今日本營軍兵日次私習云矣敢啓傳曰知道
정조 13년
李益運啓曰御營廳將官來言今日本廳軍兵日次私習云矣敢啓傳曰知道
정조 13년
李益運啓曰新除授副摠管洪和輔方在罷散中何以爲之敢稟傳曰前望單子入之待下批牌招察任
정조 13년
傳于李益運曰今番觀武才出於廣惠之意而分所試射入格者如是數小閑良則姑無一人多中者是豈慰悅之意乎應射禁軍中閑良纔令宣傳官率來待令軍士房承旨率試官來待殿座處所
정조 13년
兵曹口傳政事武兼朴光遇都摠經歷南宮玾相換
정조 13년
傳于李益運曰左副承旨入侍
정조 13년
傳于李益運曰訓鍊院差備官等雖不入於今番陪從大抵常時偏苦者此輩畢試日柳葉箭一巡試取衛將所書員及冶匠輩之苦役亦然一體試放衛將所書員略干名日前已於帳殿試取此則區別試取事令訓鍊院分所進去承旨及命官知悉
정조 13년
傳于朴聖泰曰殿試旣有先進去後謝恩之命而直爲詣闕以致試事之遲滯當該兩司竝罷職政官牌招開政與在外之代以在京無故人差代待下批仍卽牌招使之先進去後謝恩肅拜捧入及不卽微稟承旨及試所應參外詣臺臺臣亦爲遞差
정조 13년
有政吏批判書金履素進參判金光默牌不進參議未差右副承旨朴聖泰進以洪秉纘爲大司憲尹尙東爲大司諫尹行履爲執義許晊爲司諫柳文養許晪爲掌令鄭觀輝崔顯重爲持平李太亨爲獻納柳畊金孝建爲正言徐鼎修爲同成均邊得讓爲知義禁鄭存中爲同義禁金光默爲平市提調金憙爲大司成
정조 13년
兵批判書尹塾進參判申光履參議李蘷病參知李師濂入直左副承旨李益運進副護軍邊慶遇金光運趙錫穆徐配修副司直鄭好仁李鼎揆鄭存中趙衍德金樂洙姜垣李尙友副司果尹光顔
정조 13년
以進士申奭相等上疏傳于朴聖泰曰原疏付丙疏頭停擧
정조 13년
以成均館儒生捲堂所懷草記傳于朴聖泰曰所懷已付丙他儒生卽爲勸入
정조 13년
左副承旨李益運右副承旨朴聖泰啓曰臣等卽伏見傳敎下者有太學儒生捲堂所懷付丙他儒生勸入之命又有申奭相等上疏付丙疏頭停擧之敎臣等相顧愕眙實不勝憂歎之至當此賊勢鴟張輿憤轉激之日章甫抗言齊聲請討則固宜快賜允可以示嘉奬之意而不此之爲連命付丙士氣之摧沮已無可言而處分之過中當如何哉臣等猥忝惟允之職敢效匡救之忱伏乞聖明淵然深思亟寢成命以光聖德以振士氣焉至於儒生所懷中一句語妄發臣等矇然捧納不勝惶恐儒生若以此被不審之罰則臣等何敢爭執而若其全篇付丙他儒勸入豈不有欠於容諫待士之盛德乎旣有所懷竝此附陳焉惶恐敢啓傳曰爾等何敢如是乎此啓辭還給館學儒生捲堂所懷中一句語不可但以妄發言不欲以文字間事深加究理之故刑配之典姑不施之懲討自懲討分義自分義肆用二字豈非無識之甚乎朝家則以於渠輩年少儒生不足責雖不處分今之知館事卽大官也以此意知悉使之各別處置捧入大司成罷職可也
정조 13년
以領議政李在協三度呈辭傳于朴聖泰曰安心調理
정조 13년
以都摠府中日單子傳于李益運曰禁軍直赴數小此亦三中四分特爲直赴殿試許付觀武才榜
정조 13년
以江華留守狀啓罪人崔得恒嚴囚事傳于李益運曰雖是下吏旣曰奉命豈敢執置乎卽爲放送事回諭
정조 13년
李益運以訓鍊院試所假承旨言啓曰今日試射時柳葉箭六貫革已爲啓下矣畢射後砲放當爲鱗次試取而日力甚短柳葉箭勢當從速試取故二貫革加設試取之意敢啓傳曰昨日旣有前庭與後場隨便通同加設之命則只以二貫革加立草記何也此意令試所承旨知悉可也
정조 13년
朴聖泰啓曰今日訓鍊院訓局軍兵試放爲四百八十名而日勢已暮待明朝開場之意敢啓傳曰知道技藝明日早爲試取而畢放前如難爲之此則從便擧行事與命官知悉
정조 13년
朴聖泰以禮曹言啓曰郊壇四孟朔遣禮郞看審有無頉自該曹草記事定式矣發遣郞廳風雲雷雨壇先農壇先蠶壇雩祀壇祈雨壇司寒壇漢江壇厲壇次第摘奸則各壇壇上及紅箭門墻垣階砌俱無頉處而此後看護等節着意擧行事申飭之意敢啓傳曰知道
정조 13년
朴聖泰以成均館官員以大司成意啓曰今日日次儒生殿講時西齋掌儀進士趙鎭順書啓已入之後稱以在外屢度催促終不入來事體所在極爲未安依定式限三年停擧何如傳曰如非稱在外此草記分揀
정조 13년
朴聖泰以戶曹言啓曰慶熙宮西邊外墻低下處改築吉日令日官推擇則今月二十五日卯時爲吉云以此日時始役而令本曹郞廳監董擧行之意敢啓傳曰知道
정조 13년
李益運以義禁府言啓曰行司直李在簡施以絶島定配之典事承傳啓下矣李在簡全羅道濟州牧旌義縣定配而以承傳內辭意具罪目依例發遣府都事押送配所何如傳曰允以珍島郡更定配所可也
정조 13년
李益運以義禁府言啓曰李在簡全羅道濟州牧旌義縣絶島定配事草記批旨內以珍島郡更定配所事命下矣李在簡珍島郡絶島定配而以承傳內辭意具罪目依例發遣府都事押送配所之意敢啓傳曰知道
정조 13년
傳于李益運曰近因箝制不得不爲此非常之擧輕侮大官之嫌雖不暇顧念而許多辭敎之如何者猶且稍待本事之快帖而快息竝欲收還況領相事乎如是然後大官可以爲大官俄下口傳下敎是豈人臣所敢承聞者乃敢以自發自停無於例等說如是抗命至於徹漏停啓二字呼望之前決難處分其中最惹鬧者必是柳文養柳文養爲先施以投竄之典停啓斯速呼望後政院微稟
정조 13년
傳于李益運曰停啓後當處分已有下敎今日發啓三司竝施削職之典
정조 13년
傳于李益運曰今日擧行遲滯承旨竝竄配
정조 13년
傳于李益運曰今日臺臣所爲萬萬駭惡柳文養出去之後所犯實關罔赦本事自本事臺體自臺體所謂國綱臣分自國綱臣分諸臺負犯皆在柳文養處分後柳文養果無罪焉處分卽爲分揀只以前罪施以削職之典玉堂罷職其餘諸臺爲先遠竄卽爲押送
정조 13년
傳于李益運曰今旣停啓夜將曙矣試所許多軍兵之等待不可不念況爲所重之擧乎兩司未差之代政官卽爲牌招開政差出待下批先進去後謝恩
정조 13년
傳于李益運曰前大司憲洪秉纘草溪前執義尹行履柒谷前獻納李太亨軍威前持平鄭觀輝寧海崔顯重知禮前正言柳畊仁同金孝建咸昌分配勿爲草記卽刻押送
정조 13년
大司憲洪秉纘執義尹行履掌令柳文養持平鄭觀輝崔顯重獻納李太亨校理李祉永副校理李勉膺正言柳畊金孝建修撰申獻朝李錫夏副修撰沈興永李東稷啓曰噫嘻痛矣李在協本以奰屭之姿兼有陰譎之性半生伎倆惟是背公死黨四字而冒居鼎席了無猷爲凡有凶疏無不參涉目下懲討視若尋常托以處義晏然尋單佯若不知固已萬萬無嚴而況今劇逆之窩窟終非別人乃其從弟則驚心痛骨必倍於他人宜卽撤單嚴討以效古人滅親之義而乃反伈泄度日不少驚動抑何意思親旣同堂居是比隣一動一靜無不相關則逆簡之凶謀逆節宜無不知之理而身爲首相甘心於負國黨逆之科究厥心腸節節叵測不可一日置之於具瞻之地請領議政李在協爲先施以削奪官爵門外黜送舊條付丙以三司合啓傳曰一竝付丙初不掛眼而有新出之啓卽領相事云不得已取見末端大抵此大臣之置之此任熟知品性之寬厚寬厚之人尙加此目乎況宜無不知四字年前用於一二下大夫猶且切禁而昭晣況大官乎有罪者罪之然後漸染者得以知懼而圖生無累而橫被小官猶不可又況大官乎凡事適宜然後世臣可保世家可全世道可靖苟或東奔西馳惟意汎濫則是黨私也禍心也烏可不嚴防而痛斥乎此啓若不卽停當有別般擧措發啓三司待究竟當處分見今夜將撤漏如是斷斷者不但爲大臣一人所慮者遠且深以此知悉
정조 13년
大司憲洪秉纘執義尹行履掌令柳文養持平鄭觀輝崔顯重獻納李太亨正言柳畊金孝建啓曰請養遂獻遂亟令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情措辭現上時偉性本陰譎行又凶悖賊翰之餘論無不主張東馨之悖疏明有指揮賣權兠攬惟意所欲樂禍忘忮爲世側目厥惟久矣暗結妖宇之父子昏夜綢繆情跡陰祕隱然自比於戚聯之人至欲擬擧於握兵之任長惡助勢便一窩主及夫賊宇之輸款而渠之眞贓畢露無餘推此一款卽是斷案而尤有國人之至今所腐心痛骨者壬寅秋邦慶實是八域臣民歡忭蹈舞之辰而噫彼時偉抑獨何心顯示不悅之意章奏之上力遏邦慶二字酬酢之間牢諱慶忭等語公座稠廣攘臂咆喝有耳皆聞無人不道及至定號之日肆發凶言於象人之中曰今此定號何如是太早究厥心腸已萬萬極凶絶悖而甚至於五月喪變之後以平日不平之心益肆陰凶之計暗囑其兄沮戱葬地國言喧藉情節莫掩揆以邦憲在所必鞫而今此島棘之典可謂失之太輕請荐棘罪人時偉亟令王府更加嚴鞫究覈得情夬正王法噫嘻今日國勢之岌嶪尙何言哉賊魁尙在人心陷溺凶肚逆腸之狼藉難掩至於在簡而極矣渠本蛇蝎之性濟以鬼蜮之情千妖萬惡咸萃一身眼無君父跳踉放恣不念國家之洪恩甘爲偉賊之死黨凶憯情跡貫以一串者已非一朝一夕之故往在丙午之冬擧國悲遑滿朝震蕩其孰不含冤茹憤思報貳極之讎哉守閤叩閽章疏迭奏沬血飮泣如不欲生二行刀割宇偉之許多逆節其心所在路人亦知況當慈殿請徽號之日渠獨在家不來而翌日肩輿之私行則自如焉月正擧縟儀之辰渠又懸病不參而經夜度支之命則出肅焉其不滿之心無將之習卽此一事爲渠斷案輿憤久沸道路以目而至今無一人爲殿下言之者其鴟張之勢狠愎之性箝制一世莫敢誰何爲人所畏怯者推此可知其心不悛其習猶舊至於今番縉紳之齊籲大僚之聯請一味托病初不進身有何所恃若是無憚渠旣黨於賊偉五字刀割其暗地綢繆密逕醞釀者固已難掩十目而自出驥賊之凶疏腸肚之相連旨意之貫通尤不啻明若觀火若論其窩窟根因則一則在簡二則在簡今者大僚疏陳實是萬口之所同聲一國之所共討也凶贓旣露罪魁斯得則三尺至嚴一刻難貸此不窮覈而窮治誠恐亂賊接踵而起無所懲畏矣昨因端揆之嚴討縱施島配之薄勘其窮凶情節不可不及今明覈請島置罪人在簡設鞫嚴問夬正典刑答曰不允
정조 13년
執義尹行履掌令柳文養持平鄭觀輝崔顯重啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請逆臣承烈亟正邦刑請驥賢設鞫得情夬正王法措辭現上十五行刀割趙時俊卽偉賊之同氣也而乃弟之凶謀祕計其敢曰爲兄而不知耶刑杖不加尙逭收坐之律蹤跡閃忽久處郊埛之內國論之喧騰人心之危懼容有極哉六行刀割驥顯凶疏之陰慘情節尙忍言哉擧國莫不齊憤王章尙未夬施義理從此漸晦亂賊無所知懼思之及此不覺毛骨俱竦五行刀割請驥顯之弟龜顯亦爲先施絶島定配之典答曰不允宋翼魯事申龜顯事已有下敎於院批趙圭鎭事趙時俊事不必相持亦依院啓批旨施行
정조 13년
獻納李太亨正言柳畊金孝建啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟命王府設鞫得情夬正王法請金甲島爲奴罪人克觀古今島爲奴罪人克泰更令王府設鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請逆臣承烈亟令王府夬正典刑請驥顯設鞫嚴問期於得情夬正典刑措辭現上二十三行刀割驥賊之窮凶情節尙忍言哉擧國齊討王章未施義理從此晦塞亂賊無所懲畏思之及此不覺髮豎而膽掉四行半刀割請逆賊驥顯弟龜顯爲先施以絶島定配之典噫嘻人心陷溺義理晦塞至於向年李謙彬之疏而極矣嗚呼丙午五月之變尙忍言哉凡爲臣子者含冤茹痛沬血飮泣必欲復雪而後已者卽人心之所同然臣分之所當爲也噫彼謙彬潛懷死黨之心投呈一疏少無悲痛之意冤情之語而敢以修短在天之說外作寬譬之言內售疑眩之計究厥心腸誠極叵測其與賊偉逆宇一串貫來明若觀火人言至今沸騰輿情尙切憤激此而不明正典刑則竊恐凶逆之黨與無所懲畏請李謙彬爲先施以島配之典嗚呼當此亂逆層生之日正急臣民聲討之擧而凡在三司之列者尤當沬血飮泣晷刻是爭不容少緩而今此大司諫尹尙東偃便在家敢傲天牌有若尋常時例違者然此時臺官豈敢言私雖未知情病之如何而執跡論心顯有巧避之形請大司諫尹尙東施以竄配之典答曰不允新發之啓無非不欲聞之說尹承烈事慈敎猶不至今奉承臺論何暇論乎所可慮者年老之人許久在未決中恐或淹忽豈非矜慘之甚乎使之停啓太不着題姑以不允爲批使尹承烈知此無或生怯宋翼魯事昨於右相入侍亦有下敎疑晦䵝昧極矣何可更煩乎趙圭鎭事誠冤矣徑殺云云滅口云云卽外面驟看者之說其時事實元不如許雖令徑殺而滅口爲捕將者豈可擧行乎以問目中他條連爲督使加刑取服如是之際七十垂死之喘豈不卽斃乎此果捕將之有罪乎有心乎今番不欲露面云云爾等旣不目見則必聞喜事者無根之說而發此啓此一款比諸上款亦不過緦功之察而究竟爲急姑爲依啓趙時俊事伊事自稱奪魄爲人果異凶弟而究竟之方亦不過於卽允依啓申龜顯事不緊甚矣勿煩李謙彬事其時諸疏之批昨於右相筵奏俱有屢屢下敎者抉摘文字間構成罪案其可成說乎然卽欲究竟依啓末端事亟停勿煩
정조 13년
右議政金鍾秀箚曰伏以臣於昨筵承候之時槪伏聞慈殿湯劑尙遲進御雖以朝紙中所出劑入異於煎入者觀之亦可以仰揣竊想我聖上所以積誠勸進者固已靡不用極而十二字刀割以仰寬憂深慮遠之聖心而已三行刀割至於秋曹罪人供辭中驥顯窮凶絶悖之言百倍於疏語直與嗣基凶言少無異焉嗚呼我慈聖爲宗社爲聖躬之苦心洪功反爲梟獍輩藉口詬罵之資天下寧有是耶以聖上爲慈聖三字刀割之誠意一鞫驥顯尙奚待於臣等之請而特緣四字刀割之念一有偏係於中分金秤錘先被一字蔽了此等窩窟之綻露慮或有防於此事則雖於關係莫大之地猶不念虧闕道理之爲未安豈不惜哉到今秋供旣出之後則事面之至重逆謀之叵測視前尤別而緣臣誠淺辭拙設鞫之請終未蒙允於夜中前席憂憤交切達曙耿耿玆敢更瀝肝血冒入文字伏乞聖上亟允驥顯及秋曹罪人設鞫嚴問之請以光聖孝以洩輿憤焉臣於治箚之際伏覩政院啓辭批旨以館學儒生捲堂所懷中句語有知館事知悉處置之命士氣之不摧折文字之不抉摘卽我聖朝家法況首善之地討逆之論忠憤所激語不暇擇者乎臣雖無似義不敢奉行但恐此敎一頒上玷聖德非細伏願亟寢成命焉取進止答曰省箚具悉卿懇昨於請對筵席略將義理段落之大小同異有分柝曉譬之說視如指掌皎然易解愚夫聽之猶不惑焉以卿平日明識何乃一直昩昩苟可從也何恤於幺麽曹囚如是靳持乎附陳事付之不欲責之科只命停擧而一句語自有文字出處無論過與不過當與不當可用與不可用自上旣提敎而設言則在下者義不必一向右袒雖館中例罰決不可不施知所怵惕卿須細看之仍傳曰此批答遣史官傳諭
정조 13년
己酉十月二十四日巳時上御暎花堂試射入侍時左副承旨李益運假注書趙台榮記注官白慶楷金健修試射試官行副護軍白東俊柳孝源申鴻周以次進伏訖益運跪告矢數執皷應射扈衛軍官閑良禁軍以下以次試射上曰一二武試所臺諫進去與否知來賤臣承命出回奏曰臺諫各二員分詣兩試所云矣上曰大司成今日政差出出榻敎上曰摠府入直行首郞廳武兼朴光遇相換出榻敎諸臣試射訖命退諸臣以次退出
정조 13년
己酉十月二十四日申時上御重熙堂左副承旨入侍時左副承旨李益運假注書趙台榮記注官白慶楷金健修以次進伏訖上命書傳敎曰觀武才時射藝排日親臨試所之故儒生對擧每設於畢試後儒生入場日只以文宰及軍門將臣亞將應射而今番則只於正日親臨各營武士之應赴親臨日者若於正日試取則捧單等事必多窘速閑良抄出依今日例明早待令試官以行副司直金思穆同知柳孝源兵曹參議李夔爲之承旨軍士房入侍上曰訓鍊院考官李𡊠代刑曹判書沈頤之爲之出榻敎命退承史以次退出
정조 13년
行都承旨具㢞未肅拜行左承旨徐鼎修坐右承旨李書九坐左副承旨洪仁浩坐直右副承旨李益運坐同副承旨朴聖泰坐直注書徐有聞仕一員未差假注書趙台榮仕直事變假注書韓翼鎭仕
정조 13년
李益運啓曰大司憲執義未差掌令一員持平二員未差掌令許晪武一所進去監察茶時之意敢啓傳曰知道
정조 13년
李益運啓曰右副承旨朴聖泰卽爲牌招何如傳曰允
정조 13년
李益運啓曰訓鍊院試放今日仍爲開場技藝試取亦於後庭設行之意敢啓傳曰知道
정조 13년
傳于李益運曰壯勇營提調不可一時暫曠差代間戶判兼察事分付
정조 13년
傳于李益運曰都承旨許遞
정조 13년
傳于朴聖泰曰承旨前望單子入之
정조 13년
承旨前望單子入之具㢞徐鼎修李書九洪仁浩落點
정조 13년
李益運啓曰新除授承旨竝牌招何如傳曰允
정조 13년
有政吏批判書金履素參判金光默進參議未差右副承旨李益運進以李聖圭爲大司憲申禹相爲執義沈興永爲掌令朴思機李日運爲持平金光岳爲獻納尹悌東鄭晩錫爲正言李貞運爲校理金熙朝爲副修撰申思運爲戶曹參判兪彦鉉爲工曹參判承文正字單黃載實贈吏判鄭昌師贈右贊成例兼贈吏參鄭光謙贈吏判例兼贈左承旨鄭壽崑贈吏參例兼以上前判義禁鄭民始三代追贈
정조 13년
兵批判書尹塾病參判未差參議李夔入直進參知李師濂病同副承旨朴聖泰進副護軍曺允亨李潤春閔彝顯
정조 13년
李益運啓曰副校理李冕膺修撰李錫夏申獻朝陳疏留院校理鄭福煥副校理申馥在外玉堂上下番俱空事甚未安校理李貞運副修撰金熙朝牌招入直何如傳曰允
정조 13년
李益運啓曰今日訓鍊院技藝未試者尙爲一百八十餘名而日勢已暮無以畢試待明朝更設之意敢啓傳曰知道
정조 13년
以趙圭鎭設鞫嚴問傳旨傳于洪仁浩曰予旣抽出不欲歸罪守臣慈敎猶不承從在尹承烈尙然況此事乎伊時拈引他件問目督令加刑爲捕將者何以逆度臆料不卽盤問乎設若不問則又當以顧惜加罪由前由後捕將有何罪乎非惜一捕將事實果如許至於今番事亦已明知而詳聞臺啓措語太不近似擧世雖劻勷而威福則在上豈可因浮議所撓屈且於年前捲堂草記之批已悉諭事實昨日依啓一以伸浮議一以爲究竟此後滌用之方亦豈付之銓曹乎此傳旨勿施
정조 13년
洪仁浩以御營廳言啓曰本廳哨官李文道身病甚重勢難察任改差何如傳曰允
정조 13년
洪仁浩以義禁府言啓曰前大司憲洪秉纘草溪前執義尹行履柒谷前獻納李太亨軍威前持平鄭觀輝寧海崔顯重知禮前正言柳畊仁同金孝建咸昌分配卽爲押送事承傳啓下矣洪秉纘尹行履李太亨鄭觀輝崔顯重柳畊金孝建等以承傳內辭意具罪目卽爲發遣府書吏及一羅將押送于各其配所之意敢啓傳曰知道